kardosdrur/scandi-wiki huggingface dataset:
Australian Open 2013

Australian Open 2013 er en tennisturnering, der bliver spillet udendørs på hardcourt-underlag. Det er den 101. udgave af Australian Open og den første Grand Slam-turnering i 2013. Den bliver spillet på Melbourne Park i Melbourne, Australien, fra 14. – 27. januar 2013.

Vindere

Udvalgte resultater 

Nedenfor er resultaterne i de forskellige rækker anført fra ottendedelsfinalerne og frem. For alle resultater: Se de detaljerede artikler om de enkelte rækker:

Herresingle

Damesingle

Herredouble

Damedouble

Mixeddouble

Kilder / eksterne henvisninger 
 Australian Open

Noter 

 
ATP World Tour 2013
WTA Tour 2013
Pocketful of Rainbows

"Pocketful of Rainbows" er en komposition fra 1960 af Ben Weisman og Fred Wise og indspillet af Elvis Presley.

Presley indspillede sangen hos Radio Recorders i deres studie i Hollywood den 6. maj 1960 til brug i sin 5. film, G.I.Blues. "Pocketful of Rainbows" blev udsendt på filmens soundtrack, en LP-plade, der ligesom filmen hed G.I. Blues. Sangen blev ikke udsendt på singleplade.

"Pocketful of Rainbows" synges i filmen under en tur i gondol nr. 76 i svævebanen Seilbahn Rüdesheim, der går fra Rüdesheim ved Rhinen i Tyskland til Niederwalddenkmal, der ligger højt over byen. I filmversionen af sangen sang Elvis duet med Juliet Prowse (som mimede til Loulie Jean Normans stemme) under turen i svævebanen.

Besætning 
På indspilningen af sangen høres bl.a. følgende musikere:
 Sang: Elvis Presley
 Guitar: Scotty Moore, Tiny Timbrell
 Bas: Ray Siegel
 Trommer: Frank Bode, D.J. Fontana
 Klaver: Dudley Brooks

Referencer 

Elvis Presley-sange
Popsange
Sange fra 1960
Jens Carstensen

Jens Carstensen (født 9. april 1943 i Nykøbing Falster) er en dansk matematiker og lærebogsforfatter, der siden 1967 har været ansat ved Tårnby Gymnasium.

Han er uddannet som cand.scient. i matematik fra Københavns Universitet i 1967. Han er forfatter og medforfatter til en lang række lærebøger i matematik.

Et lærebogssystem i matematik udgivet på forlaget SYSTIME, som Jens Carstensen har udviklet sammen med Jesper Frandsen, har stor udbredelse i den danske gymnasieskole.

Kilder 
 Magister-Staten, Magisterforbundet, 1967
 Forfatterside forlaget SYSTIME 

Matematikere fra Danmark
Lærere fra Danmark
Lærebogsforfattere fra Danmark
Faglitterære forfattere fra Danmark
Dansksprogede forfattere fra Danmark
Danskere i 1900-tallet
Danskere i 2000-tallet
Personer fra Nykøbing Falster
Australian Open-mesterskabet i damesingle 2013

Australian Open 2013 i damesingle er en del af Australian Open 2013. Det er 87. gang der bliver spillet om damesingletitlen ved Australian Open, og turneringen blev afviklet i to faser. Først spilledes kvalifikationen, hvor 96 spillere spillede om 12 ledige pladser i hovedturneringen. I hovedturneringen fik de tolv kvalifikanter selskab af 108 spillere, der havde sikret sig direkte adgang til hovedturneringen på grundlag af deres verdensranglisteplacering, samt otte spillere, som deltog på et wildcard. Hovedturneringen havde således deltagelse af 128 spillere.

Eneste danske deltager er Caroline Wozniacki.

Spillere

Seedninger

Resultater

Hovedturnering

Første til tredje runde

Første fjerdedel

Anden fjerdedel

Tredje fjerdedel

Nederste fjerdedel

Ottendedelsfinaler, kvartfinaler, semifinaler og finale

Kvalifikation

Kilde / eksterne henvisninger 
 Australian Open – Draws – Women's singles 

Damesingle 2013
2013
WTA Tour 2013
Robinson Ekspeditionen 2011

Robinson Ekspeditionen 2011 var den 14. sæson af det danske realityshow Robinson Ekspeditionen. Det havde Jakob Kjeldbjerg som vært og blev vist fra 5. september 2011 frem til december. Vinderen af sæson var Kenneth Mikkelsen og Daniela Hansen. 

2011
Kultur i 2011
Southern League 1904-05

Southern League 1904–05 var den 11. sæson af den engelske fodboldliga Southern League. Ligaen havde deltagelse af 30 hold, der var opdelt i to divisioner med 18 og 12 hold, der hver spillede en dobbeltturnering alle-mod-alle. Division One blev vundet af Bristol Rovers FC, som dermed vandt ligaen for første gang.

Resultater

Division One

Division Two

Udvidelse af ligaen 
Der blev valgt ét nyt hold ind i Division One:
Norwich City FC

Der blev valgt fire nye hold ind i Division Two:
Crystal Palace FC
Leyton FC
St Leonards United FC
Southern United FC

Kilder / eksterne henvisninger 
 Football Club History Database 
 RSSSF – Southern League 
 My Football Facts – Southern Football League 1894-95 to 1919-20

Noter 

Sæsoner i Southern League
Fodbold i 1904
Fodbold i 1905
After Earth

After Earth (oprindeligt kendt som 1000 A.E.) er en amerikansk Science fiction thriller instrueret af M. Night Shyamalan, med skuespillerne Will Smith og hans søn Jaden Smith i hovedrollerne som Cypher og Kitai Raige. Den er distribueret af Columbia Pictures.

Handling 

En nødlanding på Jorden 1.000 år efter katastrofale begivenheder, der tvang menneskeheden til at opgive planeten, efterlader teenageren Kitai Raige (Jaden Smith) og sin far Cypher (Will Smith) strandede. Da Cypher er i kritisk tilstand skal Kitai ud på en farefuld rejse for at signalere efter hjælp. Ukendt terræn, udviklede dyrearter der nu regerer planeten og et ustoppelig fremmede væsen der undslap under styrtet. Faren og sønnen må lære at samarbejde og lære at stole på hinanden, hvis de ønsker nogen chancer for at undslippe jorden og vende hjem.

Medvirkende 
 Will Smith som Cypher Raige
 Jaden Smith som Kitai Raige
 Isabelle Fuhrman som Rayna
 Kristofer Hivju som sikkerhedschef
 Gabriel Caste som Ranger
 Daha Mohamed som Ryan
 Zoë Kravitz som Senshi Raige
 Sophie Okonedo som Faia Raige
 David Denman som McQuarrie
 Lincoln Lewis som Bo

Produktion 
Optagelserne til After Earth begyndte i februar 2012. Manuskriptet blev oprindeligt skrevet af Gary Whitta og omskrevet af Shyamalan og endelig poleret af Stephen Gaghan i slutningen af 2011.
En stor del af optagelserne fandt sted i Costa Rica, Humboldt County, Californien og i Aston Township, Pennsylvania. Et billede af Jaden Smiths karakter i kostume blev udgivet den 15. februar 2012. After Earth er optaget med Sonys CineAlta 24P HD kamera.

Modtagelse 
After Earth modtog hård kritik fra de fleste anmeldere. Rotten Tomatoes gav filmen en score på 11% baseret på 189 anmeldelser med en gennemsnitlig vurdering på 3,8/10.

Filmen blev nomineret i seks ud af ni kategorier ved Den 34. Razzie-Uddeling, der uddelte priser til de værste film fra 2013. Filmen "vandt" tre priser, i kategorierne "Værste hovedrolle" (Jaden Smith), Værste birolle (Will Smith) og Værste filmpar (Jaden og Will Smith).

Referencer

Eksterne henvisninger 
 Officiel hjemmeside 
 

Amerikanske film fra 2013
Science fiction-film fra USA
Film instrueret af M. Night Shyamalan
Engelsksprogede film
Márton Gyöngyösi

Márton Gyöngyösi (født 8. december 1977 i Kecskemét)) er en ungarsk politiker og medlem af det politiske parti Jobbik samt medlem af Ungarns parlament.

Han blev valgt til MP i parlamentsvalget i 2010. Mellem 2010 og 2018 fungerede han som næstformand for den ungarske nationalforsamlings udenrigsudvalg. Han var leder af Jobbiks parlamentariske gruppe fra 2018 til 2019. Han blev valgt til medlem af Europa-Parlamentet (MEP) i valget til Europa-Parlamentet i 2019, som et resultat af at han trak sig fra sin plads i det nationale parlament.

Liv og gerning 
På grund af faderens arbejde tilbragte Gyöngyösi størstedelen af sin barndom i Egypten, Irak, Afghanistan og Indien. Han tog sin afgangseksamen i Ungarn, og rejste videre til Irland, hvor han tog en bachelorgrad i erhvervs- og politisk videnskab ved Trinity College. Han tilbragte et studieår på Friedrich-Alexander-Universität Erlangen-Nürnberg. I 2005 arbejdede han for KPMG, og fra 2007 til 2010 for Ernst & Young.

Gyöngyösi sluttede sig i 2006 til det politiske parti Jobbik, og blev ved det ungarske parlamentsvalg 2010 valgt til Ungarns parlament, hvor han blev stedfortrædende gruppeformand for partiets 21 gruppemedlemmer. Fra 2010 til 2019 var han medlem af den ungarske nationale forsamling.

Han taler engelsk, tysk og russisk.

Gyöngyösi har været en nøglefigur i omdannelsen af Jobbik til et mainstream-parti. Som politiker i Jobbik med ansvar for udenrigsanliggender var han initiativtager til Wage Union European Citizens 'Initiative.

Privatliv 
Gyöngyösi er gift. Hans kone er Ágnes Gyöngyösiné Cserhalmi, jurist og økonom. De har en søn.

Kritik 
Gyöngyösi stiller i nogle af sine taler spørgsmål ved, om jøder har ret til, at tale om hændelserne under 2. verdenskrig hhv. Holocaust, og stiller sig tvivlende overfor antallet af dræbte jøder. Desuden beskyldte han jøder for at ville kolonisere Ungarn.

Den 26. november 2012 forlangte Gyöngyösi i det ungarske parlament af udenrigsminister Zsolt Németh fra Fidesz, at i betragtning af konflikten mellem Israel og Hamas i Gazastriben var det på tide, "at tælle herboende mennesker af jødisk afstamning, især i det ungarske parlament og i den ungarske regering, der faktisk udgør en sikkerhedsrisiko for Ungarn". Den ungarske regering fordømte udtalelserne. Dagen derpå bad Gyöngyösi sine "jødiske landsmænd" om forladelse og erklærede, at han var blevet misforstået. Han havde kun ment de ungarere, der samtidig også har israelsk nationalitet. En jødisk forening i Ungarn indgav en klage over Gyöngyösis udtalelser. Under Holocaust blev cirka 550.000 ungarske jøder dræbt, og mange jøder fra Ungarn lever i dag i Israel.

Referencer 

Politikere fra Ungarn
Lars Poulsen

Lars Poulsen (født den 16. juni 1959) er cand.jur., direktør for, stifter og ejer af Waterfront Communication A/S siden 1993, formand for Konservativ Ungdom 1981-83, medlem af Europa-Parlamentet for Det Konservative Folkeparti til 1989.

Noter 

Medlemmer af Europa-Parlamentet fra Danmark 1984-1989
Politikere fra Det Konservative Folkeparti
Formænd for Konservativ Ungdom
Jurister fra Danmark
Erhvervsfolk fra Danmark
Carl Adolf Schroll

Carl Adolf Schroll (21. februar 1846 på Lykkenssæde – 7. oktober 1919) var en dansk officer, bror til G.F. og Henning Schroll.

Han var søn af proprietær Gustav Schroll og hustru Amalie født Bonde, blev sekondløjtnant 1863, premierløjtnant 1867, blev forsat til Generalstaben 1873, kaptajn 1880, oberstløjtnant 1893, chef for Generalstabens taktiske Afdeling 1897 og stabschef ved 1. Generalkommando samme år. Schroll blev dernæst oberst 1900, chef for 3. regiment 1903, generalmajor og chef for 1. jydske Brigade 1905, for 2. sjællandske Brigade 1909, for 2. division samme år.

Schroll var Kommandør af 1. grad af Dannebrogordenen, Dannebrogsmand og bar en del udenlandske ordener.

Han var gift med Ida Louise Amalie (Maja) Heramb (23. oktober 18?? i Slagelse - ?), datter af oberst Heramb (død 1894) og hustru født Sehested.

Kilder 
 Kraks Blaa Bog 1910

Personer i Kraks Blå Bog (afdøde)
Generalmajorer fra Danmark
Personer fra Fyn
Kommandører af 1. grad af Dannebrog
Danskere i 1800-tallet
Danskere i 1900-tallet
Carl Adolf
Dicte (tv-serie)

Dicte er en dansk krimiserie, som vises på TV 2. Dicte havde premiere mandag d. 7. januar 2013. Serien er Iben Hjejle har hovedrollen som den aarhusianske kriminalreporter Dicte Svendsen. Optagelserne af krimiserien foregår i Aarhus, og de afsluttede i november 2012. Anden sæson af Dicte havde premiere onsdag d. 24. september 2014, og skiftede dermed sendetid fra mandag til onsdag. Tredje og sidste sæson af Dicte havde premiere mandag d. 22. august, og dermed igen skiftede sendetid fra onsdag til mandag. Seriens sidste afsnit blev sendt, d. 24. okotober 2016.

Dicte er baseret på Elsebeth Egholms romanserie om journalisten Dicte Svendsen.

  Hovedforfattere: Dorthe Warnø Høgh og Ida Maria Rydén.

Seriens tema-sang hedder "The Words", og bliver fremført af bandet Dragonborn (feat. Jacob Bellens). "The Words" er skrevet og komponeret af: Fridolin Nordsø, Kristian Leth og Jacob Bellens, og den blev udgivet den 17. december 2012 af Speed Of Sound / A:larm Music / Universal Music.

Handling 

Den nyskilte journalist Dicte Svendsen, flytter hjem til sin fødeby Aarhus sammen med datteren Rose. En by, hun ellers har forsøgt at lægge bag sig, sammen med mindet om en opvækst som Jehovas Vidne og et barn, hun bortadopterede som ung.

Dicte er ansat som kriminalreporter på Dagbladet, og hun finder i den forbindelse liget af en ung, bosnisk kvinde, Danijela, som er forblødt til døde efter et kejsersnit. Wagner, som efterforskeren på sagen, ser sig gal på Dicte, da hun uden at sige, hun er journalist, får oplysninger af ham om sagen. Wagner forsøger forgæves at holde Dicte væk fra sagen, men hun har sine egne metoder. Hun finder ud af, at Danijela ikke er den eneste gravide kvinde, der har noget at frygte. Den gravide Remza bliver bortført, hvilket presser opklaringen af sagen, og politiet er i den forbindelse rasende på Dicte, fordi hun handlede på egen hånd. Da hun har udleveret en kollegas billeder til Wagner uden tilladelse, er hun også upopulær på jobbet. Men efterhånden trævler hun sagen op og finder frem til bagmændene ved hjælp af et rugebarns forældres oplysninger.

Dette mønster gentager sig i mange af de efterfølgende afsnit, men Dicte bliver dog bedre venner med Wagner. Dog får Dicte senere store problemer på hjemmefronten.

Medvirkende

Afsnit

Serieoversigt

Sæson 1

Sæson 2

Sæson 3

Ekstramateriale

Modtagelse

Udgivelse 
Seriens premiere d. 7. januar 2013 har gennemsnitligt fået 1.324.000 seere. I slutminutterne af premieren så hele 1.45 millioner seere med. Generelt set har vurderingen af seriens første episode været positiv hos både kritikerne og seerne, der har vurderet seriens underholdningsværdi til 4,3 på en skala fra 1 til 5.

Kritik 
Der har været kritik af de medvirkendes sprog; de medvirkende taler sjællandsk i stedet for jysk, hvilket får serien til at virke utroværdig. Kritikken går også på dørmanden, som efter sigende talte så bondsk, at han blev karikeret.

Kilder

Eksterne henvisninger 
 

Tv-serier fra 2010'erne
Krimiserier fra Danmark
TV 2-serier
Henning Schroll

Henning Schroll er navnet på flere personer:

 Henning Schroll (1760-1833) (1760-1833) – dansk godsejer
 Henning Schroll (1838-1915) (1838-1915) – dansk godsejer, sønnesøn af den foregående (Henning Georg Nicolaj Schroll)
Dungeon Defenders

Dungeon Defenders er et tower defence-strategispil, der primært foregår i 3. person, men kan også spilles i 1. person. Modsat de fleste andre tower defense-spil, der 90 graders vinkel og fokus er fastlås i hver bane, giver Dungeon Defenders mulighed for at styrer man én ud af de fire valgfrie karakterer. Det er muligt at tilkøbe flere via udvidelsespakker.

Spillet går ud på at forsvarer en eller flere Ertheria Crystals mod monstre, som kommer ud af små porte rundt omkring på banen. Der seks forskellige monstre man skal kæmpe mod. Der er 20 kampagnebaner, som følger historien i spillet, og 42 bonusbaner, som ikke har noget at gøre med historien. Der kan downloades flere baner via udvidelsespakker.

Eksterne henvisninger 
 Officielt websted 

Strategispil
Henning Schroll (1760-1833)

Henning Schroll (1760 på Frederiksgave – 17. januar 1833 på Lykkenssæde) var en dansk høravler og arvefæster, far til Christian og Gustav Schroll.

Uddannelse og erfaring 
Han fødtes på Frederiksgave, hvor faderen, Johan Georg Schroll (1733-1773), en indvandret tysker, var gartner. Moderen hed Catharina Elisabeth. Hos en her til landet indkaldt englænder, Arthur Howden, lærte han at hegle hørren på engelsk vis, og 1779 fik han af regeringen understøttelse til en rejse til Holland og Flandern for at gøre sig bekendt med den derværende høravlingsindustri. Han var borte i ikke mindre end 11 år, i hvilken tid han lærte metoder og redskaber for hørrens tilberedning at kende i Holland, Rhinlandene og Skotland. Han kom tilbage 1790 og opnåede straks ved grev Schimmelmanns anbefaling af regeringen et pengetilskud for at kunne aflægge en prøve på sin duelighed i den hollandske måde at behandle hørren på. Da prøven faldt heldig ud, tilstedes der ham et rentefrit lån på 6000 rigsdaler kurant til indkøb af en gård og anlæg af et institut til fremme af hørrens dyrkning og behandling. 1793 købte og sammenlagde han to arvefæstegårde i Hillerslev Sogn på Brahetrolleborgs gods, de gamle bygninger nedreves, og en ny gård, Lykkenssæde, opførtes, på hvilken "Høravlingsinstituttet" året efter oprettedes.

Lykkenssæde 
Under Schrolls dygtige ledelse udfoldede der sig nu her en ret betydelig virksomhed. Fra hele landet kom unge bønderkarle til Lykkenssæde, hvor de som regel opholdt sig 4-5 år, de modtog derefter som «udlærte Hørberedere» 100 rigsdaler af regeringen til hjælp til anskaffelse af sædefrø og redskaber og en præmie af 20-30 rigsdaler årlig, mod at de fortsatte hørberedelsen efter instituttets metode på mindst 1 tønde land. I årene 1799-1832 udgik der fra instituttet 95 lærlinge, der spredte kendskab til og færdighed i god høravl over hele landet, ligesom der med Lykkenssæde som mønster oprettedes flere hørberedningsanstalter. Schroll, der stadig modtog understøttelse af regeringen, drev selv hvert år 10 tønder land med hør på Lykkenssæde og 20 tønder på Brahetrolleborg. 1809 blev Henning Schroll Dannebrogsmand. Han døde 17. januar 1833.

Han blev gift 10. oktober 1794 på Brahetrolleborg med Adolphine Frederikke Gustavsdatter Ehrenreich (1771 på Brahetrolleborg - 1. januar 1842 på Lykkenssæde), datter af skovrider Hans Gustav Ehrenreich (ca. 1726-1813) og Dorthea Christine Foss (ca. 1732-1808).

Han er begravet på Hillerslev Kirkegård. Der findes en silhouet, gengivet i xylografi 1894.

Kilder 
  Biografi af Hans Hertel
 Niels Rasmussen Søkilde, Brahetrolleborg og Omegn, s. 140 f.
 Martinus Galschiøt, Landbrug og Landmænd i Danmark.
 Ludvig Schrøder, Danmarks Hjælpekilder og Næringsveje I, 158 ff.

Personer i Dansk Biografisk Leksikon
Personer fra Fyn
Henning 01
Proprietærer fra Danmark
Danskere i 1700-tallet
Danskere i 1800-tallet
Dannebrogsmænd
Artikler fra 1. udgave af Dansk biografisk leksikon
Colonel Guy Johnson and Karonghyontye (Captain David Hill)

Colonel Guy Johnson and Karonghyontye (Captain David Hill) (Dansk: Oberst Guy Johnson og Karonghyontye (Kaptajn David Hill)) er et portræt fra 1776 af den amerikanske maler Benjamin West. 

Portrættet afbilleder den engelske officer og diplomat Guy Johnson og høvdingen Karonghyontye (som også gik under det engelske navn David Hill). Johnson var, af den engelske krone, blevet gjort ansvarlig for de seks store indianerstammer i Nordamerika og i den forbindelse bestilte han portrættet i 1776 under en rejse til fra Canada til London. På denne rejse havde Johnson formentlig følgeskab af hans nære ven Karonghyontye. Alliancen mellem de britiske tropper og adskillige indianske stammer var en stor trussel mod oprørstropperne i den amerikanske uafhængighedskrig.

Benjamin West fremhæver Johnsons rolle som britisk ambassadør overfor indianerne ved at iføre ham en rød uniform med mokkasiner, indiansk bælte og tæppe og en Mohawk-hue. Karonghyontye peger på portrættet mod en fredspibe, mens Johnson holder en musket. Dette kan være Wests måde at vise, at det fredfyldte samarbejde mellem europæere og indianere var af stor vigtighed for den engelske krone. Dette kan også ses i portrættets baggrund, hvor en indiansk familie er fredfuldt forsamlet foran et britisk militærtelt.

References 

Malerier af Benjamin West
Malerier fra 1776
Ole Østmo

Ole Østmo (født 13. september 1866 i Elverum, død 11. september 1923 i Oslo) var en norsk skytte, som deltog i OL 1900 i Paris.

Ved legene i 1900 stillede Østmo op i skydning i fem riffeldiscipliner. Han vandt sølv i 300 m riffel, stående, hvor han fik 299 point og kun blev besejret af danskeren Lars Jørgen Madsen med 305, mens belgieren Charles Paumier du Vergier blev treer med 298 point. Han vandt også sølv i holdkonkurrencen i 300 m riffel, 3 stillinger, hvor Norge fik 4290 point (heraf Østmos 917 som bedste nordmand), mens Schweiz vandt med 4399 point, og Frankrig blev treer med 4278 point.

Han vandt desuden bronze i disciplinen 300 m riffel, liggende, hvor han opnåede 329 point, mens vinderen, Achille Paroche fra Frankrig, fik 332 point, og den danske sølvvinder Anders Peter Nielsen fik 330 point. Østmo blev også delt nummer tre i 300 m riffel, tre stillinger, hvor han sammen med belgieren Paul van Asbroeck opnåede 917 point, mens vinderen. Emil Kellenberger fra Schweiz, fik 930 point, og danske Anders Peter Nielsen på andenpladsen fik 921 point.

Endelig deltog han i 300 m riffel, knælende, hvor han blot blev nummer 18.

Referencer

Eksterne henvisninger 
 http://www.sports-reference.com/olympics/athletes/os/ole-ostmo-1.html 

Skytter fra Norge
Deltagere for Norge ved sommer-OL 1900
Olympiske sølvmedaljevindere fra Norge
Olympiske bronzemedaljevindere fra Norge
Rickleån

Rickleån er en elv der løber i Robertsfors kommun i den centrale del af Västerbotten i Sverige. Den er omkring 50 kilometer lang regnet fra søen Bygdeträsket og omkring 110 kilometer lang, hvis man regner kildefloderne med. Den munder ud i Bottenbugten mellem Rickleå og Bygdeå. Afvandingsområdet har et areal på 1648,9 km². Rickleån var forudsætningen for oprettelsen af Robertsfors bruk.

Tidligere har Rickleån formentlig heddet Bygda, hvilket betyder "den som bøjer". Elven anses for et godt fiskevand, kendt for sin bestand af havørred og tidligere var der også en stor laksebestand.

Rickleåns kildefloder er Risån, Sikån og Tallån, og dens eneste større biflod er Tvärån.

Eksterne kilder og henvisninger 

Vandløb i Sverige
Västerbottens län